આગામી 16મેને બુધવારથી અધિક માસ શરૂ થઈ રહ્યો છે. અધિકમાસને ભગવાન વિષ્ણુની કૃપા પ્રાપ્ત કરવા માટેનો મહિનો માનવામાં આવે છે. આ આખા મહિનામાં દાન, જપ, તપ, પૂજા, અર્ચના ઈત્યાદી કરવાથી ખૂબ જ સારૂ ફળ પ્રાપ્ત થાય છે. તો આ સીવાય આ મહિનામાં વ્રત અને ઉપવાસનું પણ વિશેષ મહત્વ રહેલું છે. તો આ મહિનામાં દેવ દર્શનનું ખૂબ મહત્વ રહેલું છે. અધિક માસમાં સમય મળે ત્યારે દેવ દર્શને જવામાં આવે તો પણ પુણ્ય ફળ પ્રાપ્ત થાય છે. અધિકમાસનું હિંદુ ધર્મમાં અને તેમાં પણ ખાસ કરીને વૈષ્ણવ સંપ્રદાયમાં ખૂબ મહત્વ છે. પુરૂષોત્તમ માસ કે અધિકમાસ આમ તો ખગોળીય ઘટનાના આધાર પર મનાવવામાં આવે છે. ખગોળીય ગણના મુજબ દરેક ત્રીજા વર્ષે એક વર્ષમાં એક મહિનો વધુ હોય છે.